**Projektas „Litvakų literatūra – teatro scenoje“**

 **2024 m.**

**NUOSTATAI**

1. **Bendrosios nuostatos**

 Projektas skirtas gilesnei pažinčiai su litvakų (Lietuvos žydų) literatūra, pristatančia Lietuvos žydų bendruomenės istoriją, religiją ir tradicijas, gyvenimo būdą, žymius Lietuvos žydų bendruomenės atstovus. Projektu siekiama paskatinti susipažinti, skaityti litvakų kūrybą (grožinę ar publicistinę) ir perteikti kūrinius scenoje pasitelkiant tokias menines priemones kaip: šokis, vaidyba, šešėlių teatras, dainavimas, muzikavimas, scenos kalba, scenos judesys. Sukurtos inscenizacijos, etiudai, meninės kompozicijos ar trumpos apimties spektakliai būtų pristatomi vietos bendruomenei. O meniškiausias ir informatyviausias sukurtas inscenizacijas organizatoriai pakvies pristatyti baigiamajame renginyje Baisogalos Kultūros centre 2024 m. lapkričio mėnesį.

1. **Tikslai ir uždaviniai**

*Projekto tikslai:*

1. Įtraukti mokytojus ir mokinius į litvakų sukurtų kūrinių skaitymą ir analizavimą (kūrinių, kurie nėra mokyklos programoje kaip privalomi kūriniai);
2. Skatinti, jog vyktų mokyklų bendruomenėse diskusijos apie Lietuvos žydų kūrybą (grožinę literatūrą ar publicistiką), siekiant įtraukti Lietuvos žydų bendruomenės narių dalyvavimą tokiuose susitikimuose ir diskusijose su mokiniais ir mokytojais;
3. Ugdyti gilesnę pažintį su litvakų literatūra, ugdančia suvokimą apie tautinius skirtumus, laužančia stereotipus ir pristatančia unikalumą, kurį turi kiekviena tauta.

*Projekto uždaviniai:*

1. Paskatinti mokyklų bendruomenes kurti trumpos apimties spektaklius, menines kompozicijas, etiudus, inscenizacijas (10 – 20 min.), panaudojant litvakų kūrinius.
2. Suorganizuoti baigiamąjį projekto renginį Baisogalos Kultūros centre, kuriame informatyviausi ir kūrybiškai įdomiausi mini spektakliai būtų pristatyti mokyklų atstovams, Tolerancijos ugdymo centrų bendruomenėms bei Lietuvos žydų bendruomenės nariams.
3. **Projekto organizavimo tvarka**
4. Projekto organizatoriai mokykloms pateikia litvakų autorių kūrinių sąrašą.
5. Mokytojas / režisierius pasirinktą kūrinį pristato mokiniams. Mokiniai pasirinktą kūrinį perskaito ir kartu su mokytoju / režisieriumi jį išsianalizuoja (pagrindinė mintis / idėja, tinkamumas vaidybiniam siužetui ir t.t.).
6. Mokyklos bendruomenė (tikslinė grupė) kuria meninę inscenizaciją / mini spektaklį.
7. Mokykloje sukurtas trumpos apimties spektaklis pristatomas vietos bendruomenei bei nufilmuojamas ir projekto organizatoriams atsiunčiamas nufilmuotas siužetas su aprašymu.
8. Organizatoriai peržiūri atsiųstą filmuotą medžiagą, susipažįsta su siužeto aprašymu ir atrenka 8 – 10 geriausiai paruoštų meninių inscenizacijų litvakų kūrybos motyvais. Atrinkti įdomiausiai paruošti mini spektakliai bus pakviesti pristatyti savo kūrybą baigiamajame renginyje Baisogalos Kultūros centre, 2024 m. lapkričio mėn.
9. Į baigiamąjį renginį bus kviečiami visi projekto dalyviai (vieni kaip dalyviai, kiti kaip svečiai).
10. Visi projekte dalyvavę (mokytojai ir mokiniai) bus apdovanojami diplomais ir atminimo dovanėlėmis.
11. **Reglamentas dėl mini spektaklių, meninių inscenizacijų:**
* Meninė inscenizacija turi būti lietuvių kalba (gali būti be žodžių);
* Trukmė: iki 20 min.
* Meninę inscenizaciją atliekančių dalyvių skaičius neribojamas;
1. **Projekto organizavimo tvarka:**
2. Mokytojai, susipažinę su projekto idėja ir norintys dalyvauti projekte, registruojasi el. pašto adresu: ingrida.vilkiene@lrv.lt (iki gegužės 15 d.);
3. Projekto dalyviai susipažįsta su litvakų kūryba (kūriniu / -iais) ir kuria nedidelius (mini) spektaklius, menines inscenizacijas (gegužės, birželio, rugsėjo mėnesiais);
4. Projekto dalyviai (mokyklų bendruomenės) organizuoja savo kūrybos pristatymus vietos bendruomenėms rugsėjo pab. – spalio pr. (apie organizuojamus pristatymus informuoja ir projekto organizatorius);
5. Iki spalio 10 d. atsiunčia projekto organizatoriams (Erikai Liukienei, Baisogalos kultūros centras ir Ingridai Vilkienei, Tarptautinės komisijos sekretoriatas: bkc.liukiene@gmail.com, istorinekomisija@gmail.com; nufilmuotą sukurtą meninę inscenizaciją ir trumpą siužeto aprašymą. Atsiųstus meninius darbus vertina 3 – 5 asmenų komisija.
6. Video siužetai vertinami ir atrenkami pagal šiuos vertinimo kriterijus: siužeto trukmės atitikimas (ne daugiau 20 minučių), pasirinktos medžiagos turinio išpildymas, meninės priemonės pasirinkimas ir pritaikymas pasirinktai medžiagai, režisūrinių sprendimų kūrybiškumas/ originalumas.
7. Iki spalio 25 d. organizatoriai peržiūri video siužetus ir informuoja visus projekto dalyvius apie atrinktus informatyviausius, įdomiausius siužetus, kurie bus pristatomi baigiamajame renginyje.
8. Lapkričio pradžioje visi projekto dalyviai informuojami apie baigiamąjį renginį ir pakviečiami jame dalyvauti.
9. **Projekto organizatoriai**

Tarptautinės komisijos nacių ir sovietinio okupacinių režimų nusikaltimams Lietuvoje įvertinti sekretoriatas, Baisogalos Kultūros centro Tolerancijos ugdymo centras, Jakovo Bunkos labdaros ir paramos fondas, su daline Geros valios fondo (GVF) parama.

1. **Pastaba:**

Kartu su projekto nuostatais siunčiamas litvakų literatūros (grožinės ir publicistikos) kūrinių sąrašas.